LS-alue; kimppa-ajo Rautajärven markkinat
2022-07-30 09:30 - 17:00 (Europe/Helsinki)
Tule mukaan yhteiselle lauantaiajelulle Rautajärvelle. Lähtö klo 9.30 ABC Lahdesjärvi, josta ajellaan n. 80 km pikkuteitä Rautajärvelle.

Rautajärvellä pääsee tutustumaan markkinoihin sekä Helvetin tunareiden toimintaan/näyttelyyn.

LS-alue: Ilta-ajo Mokkapirti, Valkeakoski
2022-08-03 17:00 - 20:00
Elokuun ensimmäinen ilta-ajo suuntautuu Valkeakoskella sijaitsevaan Mokkapirttiin. Kontio ja Parmas -sarjaa seuranneille Mokkapirtti on varmasti tuttu. Mokkapirtin kahviosta löytyy rähmäpullaa, ihania kakkuja, suolaisia leivonnaisia ja myös irtojääteloä.

Ajolenkille lähdetään klo 17 ABC Pirkkalan pihasta.

Kimppa-ajo Verlaan
2022-08-13 09:45 - 18:00
Huomio: Siirsimme kimpan ajankohtaan 13.8 alkuperäisestä 2.7.

Verlan tehdasmuseo on yksi Suomessa sijaitsevista Unescon maailmanperintökohteista. Tehdasmuseo on liitetty maailmanperintöluetteloon 1996.

Ajon aikataulu

09.45 Kokoontuminen Mäntsälässä Juustoportissa (Moottoritieltä Mäntsälän pohjoinen liittymä), Pohjoinen Pikatie 8

10.00 Juustoportilta lähtö hyvin tankattuna.

12.00 – 12.20 Vuolenkosken Rantakahvila tauko

12.30 Kimolan kanavalla pieni pysähdys,

13.10 – 14.10 Verla Tehdaskierros tai alueeseen tutustumista

14.30-15.20 Vanha Kelo, ruokailu

15. 50-16.20 Kausalan ABC, tankkaus, kahvi ym.

17.20 Myrskylä

18.00 Ajo päättyy Monninkylän SEO-huoltoasema

Menomatka 114 km, paluumatka 120 km

Ilmoittaudu tästä linkistä

Ruokailut ja museokäynti omakustanteiset.

UPM VERLAN TEHDASMUSEO Verlantie 295, 47850 Verla

Verlan opastetun tehdaskierroksen normaalihinta on 12€, kierroksen kesto n 1h

Yli 20 henkilön ryhmässä 9 €, Museokortilla ilmainen,Eläkeläiset 9 €.

Tervetuloa mukaan !

Ajon vetäjinä Heikki Laiho ht.laiho@gmail.com tai 050 5567295 ja Esa Savolainen esa.savolainen@saunalahti.fi tai 045 6707210

TFMK 50v Touring Meeting Virossa
2022-08-18 12:00 - 2022-08-21 12:00
Juhlaralli on melkein kotimaassa, vain alle 70 km päässä Tallinnasta!Aegviidussa sijaitseva Nelijärven Matkailukeskus tarjoaa hyvät puitteet juhlarallille lukuisien erilaisten majoitusten muodossa. Tilaa löytyy suuremmallekin porukalle! Tarjolla myös mökkimajoitusta! http://www.nelijarve.ee/en/

Nyt kaikki mukaan kokemuksesta riippumatta, tästä ei ulkomaille lähdön kynnys enää mataloidu!Kerhorallin ohjelmassa on retkiä motoilla ja yhteiskuljetuksella, retkillä tutustumme mielenkiintoisiin paikkoihin, joissa ei aivan kaikki ole käyneet!

Katso tästä kerhorallin ohjelma

Mahdollisuus on myös toteuttaa vanhoilla venäläisillä maastoautoilla (UAZ) off road autosuunnistuskilpailu, maastossa!(Joukkue kilpailu, 4–5 hlöä/auto, omakustanne, toteutuu jos kiinnostuneita on riittävästi!)Myös järjestämme maistuvan tutustumiskierroksen, panimoon, jos kiinnostuneita on riittävästi!Ja iltaisin on saunat käytössä ja hyvä illallinen hyvässä seurassa!Biletystä ja tanssia!Musiikista vastaa Johnny& Dodgers ja Tony Montana! Tennarit vipattamaan!

Huom. Järjestäjä varaa muutosoikeuden hintoihin palveluntarjoajan muuttaessa hintoja.

ILMOITTAUDU TÄSTÄ

LS-alue: Kimppa-ajo Porvooseen
2022-08-27 09:00 - 18:00
Tervetuloa kimppa-ajoon Porvooseen. Lähtö lauantaina 27.8. klo 9 ABC Toijalan parkkipaikalta. Tarkoitus on ajella pikkuteitä pitkin, valtateitä vältellen 🙂

Porvoossa käydään Brunbergin makeistehtaalla ja omakustanteinen lounas nautitaan ravintola Hanna Mariassa. Lounaan järjestämiseksi ilmoittautumiset maanantaihin 22.8. mennessä kerhon nettisivujen kautta viereisestä linkistä https://core.flomembers.com/touring-finlandia/events/register/f0935e4cd5920aa6c7c996a5ee53a70f tai sähköpostilla sari.laurell@tfmk.com

Tervetuloa!

Motosügis 2022, Varemurru leirintäkeskus, Viro
2022-09-02 16:00 - 2022-09-04 12:00
Viron Moottoripyörämatkustajien Kerho EMMK kutsuu osallistumaan Motosügis 2022 tapaamiseen 02.-04.09.2022 Virossa, Varemurru Puhkekeskuksessa (https://www.varemurru.ee/?page=kontakt&lang=eng ).

”MotoSügis” on syyskuun viihdyttävä moottoripyöräjuhla, jokajärjestetään Viron eri kolkissa eri vuosina, sinne kokoontuu useita satojamoottoripyöräilijöitä viikonlopuksi pitämään hauskaa jarentoutumaan. Koko viikonloppu on täynnä hauskoja pelejä, pyöräretkiäeri maastoissa ja mahtavaa seuraa. Lisäksi kuuma sauna, neljä lämmintä ateriaa, ilmainen telttailu, hidasajon kilpailu ja runsaasti palkintoja. Aiheena ”Viikonloppu Sanatoriossa!”

Liput ja majoituksen varaukset:https://fienta.com/et/motosygis?5b80d9e6ece2ebbf22236936607c8081

Suomenkielistää tukea: Heiti Mering, puh +3725231174, emailhmering@gmail.com

Kerhoiltojen syyskauden avajaiset!
2022-09-12 18:00 - 20:00
Kerhoillat alkavat taas, avajaisissa tarjolla grillimakkaraa, kahvia ja pullaa! Ja ennen kaikkea hyvää seuraa! Tule tutustumaan!

TFMK 50 v Ajokauden päätös Imatran kylpylässä
2022-09-17 12:00 - 2022-09-18 12:00
Juhlavuoden ajokauden päätökseen kokoontuminen on Lappeenrannan satamassa ja sieltä siirrymme yhdessä Imatralle.

Taikametsä altaat

Ohjelma:Lauantai 17.9.2022

Tapaaminen Lappeenrannan satamassa 17.9.22 alkaen klo 11:00, jolloin on myös mahdollisuus kevyeen ruokailuun.Lähtö satamasta klo 14:00 kohti Imatraa ja kylpylää. Matkalla kierrämme mahdollisuuksien mukaan Imatran Ajojen ajoreitin.Majoittuminen Imatran kylpylään ja kylpyläosaston vapaa käyttö. Huoneisiin pääsee viimeistään klo 16:00.Alkumaljat 18:30 – 19:30 kokoustila Ukonniemessä. (Varattu meille klo 15 eteenpäin).Yhteinen illallinen klo 19:30 – 21:00 Pistaasi-ravintolassa. jonka jälkeen mukavaa yhdessäoloa musiikin siivittämänä.

Sunnuntai 18.9.22

Aamiainen ravintola Pistaasissa klo 8:00 – 11:00. Aamiaisen saa myös huoneeseen maksamalla 10 € lisähintaa.Huoneen luovutus viimeistään keskipäivällä klo 12:00.Heipat ja kotimatka alkaa

Tapahtumapaketin hinta valitun majoituksen mukaan; sisältäen majoituksen, kylpylän vapaan käytön, illallisen ja muun ohjelman sekä sunnuntain aamiaisen: 2 hh Economy 90,00 / hlö1 hh Economy 118,00 / hlö2 hh Promenade 100,00 / hlö 1 hh Promenade 133,00 / hlö

Lisätietoja kylpylästä tästä

Ilmoittaudu TÄSTÄ

Taikajoki

Kerhoilta Pirtillä
2022-10-03 18:00 - 20:00, 2022-10-17 18:00 - 20:00, 2022-10-31 18:00 - 20:00, 2022-11-14 18:00 - 20:00, 2022-11-21 18:00 - 20:00, 2022-11-28 18:00 - 20:00, 2022-12-05 18:00 - 20:00, 2022-12-12 18:00 - 20:00
Tervetuloa vaihtamaan kuulumisia kahvikupposen äärelle Pirtille, Metsäpirtintie 1, Espoo

Kerhoilta Pirtillä maanantaina
2022-10-10 18:00 - 20:00

Kerhoilta Pirtillä
2022-10-24 18:00 - 20:00
Kerhoillassa vieraana Erik Halsas. Erik kertoo kuvin FIM:n Mototour-tapahtumasta. Tervetuloa mukaan Pirtille, Metsäpirtintie 1, Espoo

Kerhoilta Adita Oy:ssä
2022-11-07 18:00 - 20:00
Marraskuista kerhoiltaa vietetään Adita Oy:ssä, Valuraudantie 1, Helsinki. Illan aikana kuullaan asiaa mm. akuista. Mukaan mahtuu 25 ensimmäistä. Ilmoittautumiset linkistä –> https://core.flomembers.com/touring-finlandia/events/register/5f93f983524def3dca464469d2cf9f3e

TFMK:n syyskokous Pirtillä
2022-11-12 14:00 - 17:00
Tämä on virallinen kutsu kaikille Touring Finlandia Moottorikerho ry:n jäsenille.

Yhdistyksen syyskokous pidetään lauantaina 12. marraskuuta 2022 alkaen klo 14.00, kerhotiloissa Pirtillä, osoitteessa Metsäpirtintie 1, 02130 Espoo.Kokouksessa käsitellään sääntömääräiset asiat:– henkilövalinnat: valitaan puheenjohtaja- ja muut hallituksen jäsenet erovuoroisten tilalle kaudelle 2023–24.– toimintasuunnitelma ja talousarvio 2023– muut asiat

Kahvitarjoilu!

TERVETULOA!

Espoossa 22.8.2022

Touring Finlandia Moottorikerho ryHallitusKokouksessa on osallistumis- ja äänioikeus jäsenmaksunsa maksaneilla jäsenillä. Kahvitarjoilun tarjoiluiden mitoittamiseksi, ennakkoilmoittautuminen toivottavaa osoitteella sari.laurell@tfmk.com

PS-aluetoiminta: Pikkujoulut, hotelli Iso-Syöte, Pudäsjärvi
2022-11-12 15:00 - 2022-11-13 12:00
Historiankirjoituksen lehti kääntyy kun Touring Finlandian Lapin aluetoiminnan sekä BMW moottoripyöräkerhon Pohjois-Pohjanmaan ja Lapin aluetoiminnan yhteiset, ja tietystikin legendaariset pikkujoulut vietetään 12.-13.11.2022 Hotelli Iso-Syötteessä Pudasjärvellä!

Musiikista vastaa upea saksofonisti Cacho Petrello. Sanomattakin on selvää, että luvassa on myös omaa ohjelmaa- siitä ilmoitamme myöhemmin!

Majoitusten pikkujoulutarjous on koko tonttujoukolle valmiiksi mietitty! Huonekuvaukset https://hotelli-isosyote.fi/majoitus/ Majoituksen jokainen maksaa itse paikan päällä.Vaihtoehdot ovat:

Porohuone, jossa majoitut hintaan 130€/2 hh, tai 124,50€/1 hh.Star superior -huoneen hinta on 160€/2 hh tai 154,50€/1 hh.Sviitin saat käyttöösi hintaan 300€/2 hh / 294,40€/1 hh.

Hinnat sisältävät ravintola Hilltopin runsaan aamiaisen ja sisäänpääsyn Arctic Spa -kylpylään. Saunat ovat lämpiminä kylpylässä tulopäivänä klo 15-21. Huom. uikkarit mukaan, ja päälle myös! Nautiskelemme pikkujoulubuffetin klo 18-20, jonka jälkeen on luvassa suunniteltua ja improvisoitua tonttuohjelmaa!

Nyt siis kipin kapin ilmoittautumaan! Ilmoittautuessasi tarvitsemme seuraavat tiedot:

henkilöiden nimet ja kerhon jäsenyys (kerho tarjoaa päivällisen vain jäsenille)valitsemasi majoitusvaihtoehtomajoitutko pe-su (2 vrk) vai la-su (1 vrk)

Myös kimppakyytejä koetetaan järjestää kun tonttujoukon kokoonpano on selvä!

Jos olet oikea tonttu, et jätä tätä tilaisuutta väliin! Sitovat ilmoittautumiset Johannalle viimeistään 15.10.osoitteeseen johanna.ikavalko@tfmk.com

Peruutusehdot ja tärkeitä päivämääriä: Voit peruuttaa ilmoittautumisesi ja majoitusvarauksesi maksutta, kun teet sen ennen 29.10. Tämän jälkeen hotelli veloittaa sinulta täyden majoitusmaksun. Myös ruokailu (47€) veloitetaan, mikäli perut osallistumisesi 5.11. jälkeen.

Lisätietoja saat Johannalta: 0400-291066 (puhelu, whatsapp, tekstiviesti) tai johanna.ikavalko@tfmk.com

TFMK 50-vuotisjuhla
2022-11-19 13:00 - 2022-11-20 12:00
Tule mukaan juhlimaan 50-vuotiasta ”nuorta”! Juhlapaikkana toimii kokoushotelli Murikka, Kuterintie 226, Terälahti (Tampere).

Ohjelma:

Lauantai:klo 13.00 ilmoittautuminen aukeaa, huoneet klo 15 alkaen viimeistäänklo 14.00 50-vuotisjuhlien avajaiset ja tervetulokahvit suolaisella kahvileivälläklo 14.30-17.00 non-stop video pyörii auditoriossaklo 14.00-17.00 spa-osasto käytössä

klo 17 ohjelmaa Mutteri-baarissaklo 18.30 Juhlaillallinen, ruokailun välissä palkitsemisia sekä yllätysohjelmaan. klo 21.00 HighLights band

Sunnuntai:klo 8.00-10.30 aamiainenklo 10.00-12.00 non-stop video pyörii auditoriossaklo 12.00 huoneiden luovutus

Hyvää kotimatkaa!

Majoitushinnat:2hh 135 eur/hlö1hh 150 eurHinta sisältää: majoituksen, kylpylän käytön, tervetulokahvit, juhlaillallisen kakkukahvilla, aamiaisen sekä ohjelman!

Varaa paikkasi ja tule saattelemaan TFMK uudelle vuosikymmenelle!

Pukukoodi business casual.

Ilmoittaudu 6.11. mennessä viereisen linkin kautta –> https://core.flomembers.com/touring-finlandia/events/register/a97da629b098b75c294dffdc3e463904

Svengaavaa musiikkia Svängfonian seurassa
2022-11-25 19:00
Sväng on neljän miehen huuliharppuyhtye, joka on häkellyttänyt taidoillaan ja perikaurismäkeläisellä huumorillaan yleisöä ympäri maailman. Nyt tämä yhtye esiintyy ensimmäistä kertaa ennakkoluulottomuudestaan tunnetun Tapiola Sinfoniettan kanssa.Svängfonia-konsertin johtoteemana on tango, mutta musiikillinen matka ylittää tyylirajat: lisäksi kuullaan niin svängiläisten äkkiväärää omaa sävelkieltä, Balkan-rytmejä, polskaa kuin Sibeliusta ja Chopinia. Uudet orkesterisovitukset saavat tässä konsertissa maailman ensiesityksen.Sväng on luonut 20-vuotisen uransa aikana uudet standardit huuliharppumusiikille sekä ohjelmistollaan että omintakeisella instrumenttien käytöllään. Yhtyeen sävellykset vakuuttavat taiturillisuudellaan ja viihdyttävyydellään. Sväng on osoittanut, että tämän ulkoisesti vaatimattoman instrumentin mahdollisuudet ovat rajattomat.

Tapiola Sinfonietta on Espoon kaupunginorkesteri, joka nauttii soittamisesta musiikin genrerajoja ylittäen. Viime vuosina orkesteri on esiintynyt loppuunmyydyissä konserteissa mm. Yonan, Egotripin ja kitaristi Steve Vain kanssa.

Lisätietoa: https://www.espoo.fi/fi/tapahtumat/espooevents:aganoidw6i

Varaa paikkasi ja tule konserttiin, jota et ihan heti unohda!

Kysy lippuja tapahtuman järjestäjältä!

Glögi-ilta Pirtillä
2022-12-19 18:00 - 20:00
Syyskauden kerhoiltojen päätöstä vietetään glögi- mukin äärellä. Tervetuloa Metsäpirtintie 1, Espoo!Kerhoillat jäävät joulutauolle 9.1.2023 asti.

Kerhoiltojen kevätkauden avajaiset 9.1.2023
2023-01-09 18:00 - 20:00
Paluu joululomalta, kevään kerhoillat alkavat taas, Tervetuloa!

PeterPanBike kerhoillassa
2023-01-16 18:00 - 20:00
Tule kuulemaan PPB:n esitys menneistä ja tulevista matkoista kerholle, Metsäpirtintie 1, 02310 Espoo.

Suomi on Saari - ennakkoesitys
2023-01-30 18:00 - 20:00
MP23 TieVie lavan esitys nyt kerhoillassa ennakkoon! Tule kuulemaan Anu Karvosen esitys mp-matkailun kustannuksista matkustettaessa eri tavoin Eurooppaan.

MP 23 -messut
2023-02-03 10:00 - 2023-02-05 17:00
Varoitus!! MP Moottoripyörämessut sisältävät materiaalia, joka voi aiheuttaa voimakasta halua hankkia kaksipyöräinen moottoriajoneuvo. https://mp.messukeskus.com/

MP23 messubileet ravintola South Helsingissä
2023-02-04 18:00 - 23:30
Perinteiset messubileet tulee jälleen!

MP messulauantaina 4.2.2023 tapaamme Ravintola South Helsinki Bar & Cantinassa klo 18 hyvän ruoan ja seuran merkeissä! Tule sinäkin mukaan! Huom. Voit osallistua myös ilman ruokailua!Ravintola South Helsinki Bar & CantinaHietalahdenranta 11, 00180 Helsinki

Guadalupe Mexican SaladNachotMangosalsaGuacamoleSalsa Verde

South Helsinki Chili con carne (liha)South Helsinki Chili sin carne (vege)

Riisiä

Kahvi ja pikkumakea

Gluteeniton / laktoositon vaihtoehto saatavana.

Hinta 26 euroa, laskutetaan etukäteen tammikuussa.

Ilmoittaudu alla olevasta linkistä mukaan!

https://core.flomembers.com/touring-finlandia/events/manage/preview/112

Kerhoillat maanantaisin TFMK:n Pirtillä
2023-02-20 18:00 - 20:00
Tervetuloa vaihtamaan kuulumisia kahvikupposen äärelle kerhotiloihin osoitteeseen Metsäpirtintie 1, Espoo
